আগামী ২৩ ফেব্রুয়ারি শুরু হতে চলেছে ২০১৫ সালের মাধ্যমিক পরীক্ষা। আর তার ঠিক দু'সপ্তাহ আগেই কর্মবিরতি শুরু করে দিলেন মধ্যশিক্ষা পর্ষদের কর্মীরা। দাবি, ন্যায্য পদোন্নতি। সেইসঙ্গেই রয়েছে আরও ৯ দফা দাবি। শুরু হয়েছিল ন্যায্য পদোন্নতির দাবিতে কর্মবিরতি। মাধ্যমিক পরীক্ষা শুরুর আর মাত্র দুই সপ্তাহ বাকি। আর ঠিক এই সময়েই কর্মবিরতিতে সামিল হলেন মধ্যশিক্ষা পর্ষদের কর্মীরা। পদোন্নতি ছাড়াও আরও ৯ দফা দাবি রয়েছে তাঁদের। ন্যায্য পদোন্নতি থেকে বঞ্চিত করা হয়েছে বহু কর্মীকে, মূল এই প্রতিবাদেই তাঁদের এই কর্মবিরতি। মধ্যশিক্ষা পর্ষদের কর্মচারী অ্যাসোসিয়েশন এই কর্মবিরতি পালন করছে। গোটা রাজ্যের প্রায় ১১ লক্ষ পরীক্ষার্থী এবার মাধ্যমিকে বসছে। ঠিক সেই সময়েই পর্ষদকর্মীদের কর্মবিরতি রাজ্যের শিক্ষা ব্যবস্থা নিয়ে নতুন করে বিতর্কের জন্ম দিয়েছে।